بسیمہ : پاکستان پیپلز پارٹی نا کنڈآن آل پارٹیز کانفرنس بسیمہ اٹ اڈ ہلک۔ آل پارٹیز کانفرنس آن پاکستان پیپلز پارٹی نا بنجائی راہشون مسکوہی گورنر بلوچستان جنرل (ر) عبدالقادر بلوچ تران کرسا پارینے کہ بلوچستان رقبہ نا لحاظ اٹ ملک انا کل آن بھلا صوبہ ءِ۔ بھلو رقبہ اسے نا مننگ نا سوب آن مردم شماری نا ٹیم تے کیہی ویل آک مون تروک ءُ۔ ننا سیاسی پارٹی تا کارندہ مردم شماری کروک آ ٹیم تا جوان راہشونی و کمک ءِ کیرہ دا مردم شماری آن مچ آ صوبہ و ملک انا جوڑی و شونداری تون گنڈوک ءِ۔ نم تینا لائخی تا خاص خیال ءِ تخرے۔
(آن لائن)
